"ספינת החלל כדור הארץ" - סמלו של מרכז אפקוט
"המסע להר האוורסט" - רכבת ההרים הפופולרית בפארק
**וולט דיסני וורלד ריזורט** (באנגלית: **Walt Disney World Resort**) ובקיצור **וולט דיסני וורלד** (באנגלית: **Walt Disney World**) ובקיצור הנפוץ **דיסניוורלד** (באנגלית: **Disney World**) הוא קומפלקס בידור ונופש הממוקם בביי לייק ולייק בואנה ויסטה, פלורידה, ארצות הברית ליד הערים אורלנדו וקיסימי. משנפתח ב-1 באוקטובר 1971, המתחם מנוהל על ידי פארקים, חוויות ומוצרי דיסני, שלוחה של חברת וולט דיסני. השטח מתפרש על פני יותר מ-112,000 דונם, כאשר רק חצי ממנו בשימוש וניתן להקבלה בגודל של 80% מהשטח השיפוטי של ירושלים או גדול כמעט פי 2 משטחה של מנהטן.

המתחם כולל ארבעה פארקי שעשועים, שני פארקי מים, שני מתחמי קניות והסעדה, יותר מ-25 מתחמי נופש (מלונות), ארבעה מגרשי גולף ומתחם עולם הספורט של ESPN.

וולט דיסני וורלד הוא מתחם הדגל של תאגיד דיסני העולמי והגדול ביותר מכל אתרי הנופש בעולם, הן בשטח והן בכמות המבקרים.

פרויקט פלורידה
--------------

המתחם תוכנן בשנות ה-60 על ידי וולט דיסני על מנת להוות הרחבה לדיסנילנד באנהיים, קליפורניה שנפתח בשנת 1955, בו וולט דיסני יוכל להגשים את חזונו ללא מגבלות שטח. ״פרויקט פלורידה״ הוא השם שניתן אז לפרויקט שבמקור היה אמור לכלול קהילה ניסיונית אב-טיפוסית של המחר (Experimental Prototype Community of Tomorrow) או בקיצור, אפקוט (EPCOT) - קהילה מתוכננת אשר תשמש תשתית לחדשנות עירונית.

וולט דיסני החל לחפש אזורים פוטנציאליים שבהם יוכל להקים את חזונו השאפתני הדרש שטח נרחב. הוא החליט להקים את המתחם בחוף המזרחי של ארצות הברית, לאחר סקרים רבים שהראו שרק 2% מתושבי ארצות הברית שגרים מזרחית לנהר המיסיסיפי ביקרו באתר הנופש דיסנילנד. בקרבת וולט שקלו את מפלי הניאגרה, אך ויתרו על הרעיון משום שהחורף הקר היה מונע מהמתחם לפעול לאורך כל ימות השנה. הם החליטו שדרום מזרח ארצות הברית זה הכיוון, עם דגש על מדינת פלורידה בגלל שהשטח הביצתי שם היה זול. בשלב מסוים וולט עלה על מטוס וחג סביב מרכז פלורידה עד שהחליט על המיקום - מפגש בין 2 כבישים ראשיים ושדה התעופה הסמוך יאפשרו גישה קלה מאוד לפארק שלו.

לאחר שוולט החליט על המיקום, התעוררה הבעיה - ברגע ששמועות ירוצו שחברת וולט דיסני התחילה לקנות שטחים נרחבים במרכז פלורידה ועל הקמת מתחם תיירותי ענק באזור, מחיר השטחים הזולים (45 דולר לדונם) יאמיר. בשביל למנוע את המצב הזה, וולט הקים מספר חברות סרק קטנות ורכש את כמויות השטחים בשמן. השיטה לא החזיקה מעמד הרבה זמן וכבר החלו להגיע דיווחים שוולט דיסני הוא העומד מאחורי רכישות הענק במרכז פלורידה; תוך זמן קצר מחירי הקרקעות זינקו לסכומים של כמעט 20,000 דולר לדונם, אבל זה היה מאוחר מדי כי וולט הספיק לקנות מעל 112,000 דונם.

חלק מהחלונות מעל הרחוב הראשי של ארצות הברית בפארק ממלכת הקסם חולקים כבוד לכמה מהחברות שעזרו לרכוש את השטחים, שלחלקן שמות די צינים: M.T Lott Co. נלקח מצמד המילים Empty Lot - מגרש ריק, Ayefour על שם הכביש באזור I-4, או Retlaw - שמו המלא של וולט, וולטר מאוית הפוך.

וולט דיסני מת ב-15 בדצמבר 1966, בשלב התכנון המוקדם של הפרויקט.

לאחר מותו, החברה התלבטה האם לממש את חזון פרויקט "דיסניוורלד"; אחיו הגדול של וולט דיסני, רוי דיסני, פרש מהפנסיה כדי לוודא שהחלום הכי גדול של וולט יהפוך למציאות. הבנייה החלה בשנת 1967, כאשר החברה בנתה אתר נופש הדומה לדיסנילנד ונטשה את הקונספט הנסיוני לקהילה המתוכננת. ממלכת הקסם היה הפארק הראשון להיפתח במתחם ב-1971 ואחריו אפקוט (1982), כפארק ולא כקהילה נסיונית כפי שתכנן וולט. אחריהם נפתחו אולפני הוליווד של דיסני (1989), ולבסוף ממלכת החיות של דיסני (1998). רוי הוא זה שהתעקש שהשם של המתחם כולו ישונה מ"דיסניוורלד" ל"וולט דיסני וורלד", על מנת לוודא שאנשים יזכרו שהפרויקט היה חלומו של וולט דיסני.

מרכיבים עיקריים של דיסניוורלד
-----------------------------

בדיסניוורלד נמצאים:

* ארבעה פארקי שעשועים עיקריים:
	+ ממלכת הקסם - שסמלה - טירת סינדרלה
	+ אפקוט - שסמלו - ספינת החלל כדור הארץ
	+ אולפני הוליווד של דיסני - שסמלו מלון מגדל הוליווד.
	+ ממלכת החיות של דיסני - שסמלה - עץ החיים
* שני פארקי מים:
	+ לגונת הטייפון
	+ חוף סופת השלגים
* אזור דיסני ספרינגס, הכולל מרכזי קניות והסעדה
* טיילת "Disney’s Boardwalk"
* יותר מ-25 מלונות
* מגרשי גולף

בעקבות הקמתו של דיסניוורלד הוקמו באורלנדו פארקי שעשועים נוספים כגון סיוורלד (עולם הים) ואולפני יוניברסל פלורידה, ואורלנדו הפכה לאחת מאתרי התיירות המבוקשים ביותר בעולם.

כאשר נפתחה ממלכת הקסם בשנת 1971 הועסקו במקום 5,500 עובדים. כיום עובדים בשטחי הפארקים השונים מעל 52,000 עובדים שמשכורותיהם מעל 1.5 מיליארד דולר בשנה.

האתרים העיקריים
---------------

* ממלכת הקסם
	+ הבית רדוף הרוחות
	+ שודדי הקריביים
	+ זה עולם קטן
	+ הר החלל
	+ הר ספלאש
	+ רכבת הר הרעם הגדול
	+ פיטר פן
* מרכז אפקוט
	+ ספינת החלל כדור הארץ
	+ טסט טרוק
	+ העולם של נמו
	+ לשבור את הקרח
* אולפני הוליווד של דיסני
	+ מגדל האימה של גבול הדמדומים
	+ פנטזמיק!
	+ רוק אנד רולר קוסטר
	+ סטאר טורס
	+ סלינקי דוג דאש
	+ מופע החבובות לייב
* ממלכת החיות של דיסני
	+ משלחת אוורסט

ההיסטוריה של האתר
-----------------

בשנת 1959, כאשר חברת וולט דיסני בניהולו של וולט דיסני החלה לחפש אתר מתאים להקמת פארק שעשועים שני, סקרים שנערכו הראו שרק 2% מהמבקרים בדיסנילנד הגיעו מזרחית מנהר המיסיסיפי - אזור בו נמצאים למעלה מ-75% מאוכלוסיית ארצות הברית באותה עת.

אחד האתרים שנבדק היה אורלנדו בפלורידה. וולט דיסני ביקר במקום ב-22 בנובמבר 1963, ומיד התאהב במקום, מאחר הוא נמצא על פרשת שתי הדרכים הראשיות של פלורידה, ובקרבת שדה תעופה צבאי שעמד להפוך לשדה תעופה בינלאומי.

ההחלטה נשמרה בסוד על מנת שמחירי הקרקעות לא יאמירו. חברת וולט דיסני השתמשה במספר חברות קש על מנת לרכוש 111 קמ"ר של אדמות ביצות - רובם נרכשו ב-23 באוקטובר 1964 על ידי חברת אייפור בעלות של 1.5 מיליון דולרים (שם החברה נבע משם הכביש שליד האתר - I4).

וולט דיסני נפטר ב-15 בדצמבר 1966, ואחיו רוי דיסני ניהל את הפרויקט לאחר פטירתו.

חוק מיוחד נחקק ב-12 במאי 1967, והפך את האזור למחוז עצמי בשליטה של חברת דיסני. בית המשפט העליון של פלורידה אף קבע שהמחוז רשאי להוציא איגרות חוב פטורות ממס - אף שהרוכשת היחידה של איגרות החוב הייתה חברת וולט דיסני.

ב-1967 החלו בייבוש הביצות ובבניית הפארקים.

### בניית הפארקים ואתרי הנופש השונים

| תאריך פתיחה | אתר |
| --- | --- |
| 1 באוקטובר 1971 | **ממלכת הקסם**  אתר הנופש העכשווי של דיסני  אתר הנופש הפולינזי של דיסני  אתר נופש מצודת הישימון (אנ') |
| 1972 | אתר הנופש כפר דיסני (כיום - וילות הנופש של דיסני) |
| 1973 | אתר הגולף של דיסני (אנ')  דיסני אין |
| 1974 | אי התגליות |
| מרץ 1975 | השוק של וולט דיסני (כיום דאונטאון דיסני) |
| יוני 1976 | ארץ הנהר |
| 1980 | מרכז הכנסים של וולט דיסני |
| 1 באוקטובר 1982 | **מרכז אפקוט** |
| 1988 | אתר הנופש הפלורידיאני הגדול של דיסני  אתר הנופש הקריבי |
| 1 במאי 1989 | **אולפני דיסני - אם ג'י אם** |
| 1 ביוני 1989 | לגונת טייפון  אי התענוגות |
| 1990 | מועדון היאכטות של וולט דיסני  מלון הברבור של וולט דיסני  מלון הדולפין של וולט דיסני |
| 1991 | אתר הנופש מבצר אורלינס  אתר הנופש קי וסט הישנה |
| 1992 | אתר הנופש דיקסי  מועדון החופשות של דיסני |
| 1994 | אתר הספורט כל הכוכבים |
| 1995 | אתר המוזיקה כל הכוכבים |
| 1 באפריל 1995 | חוף סופת השלגים |
| יולי 1995 | אולם החתונות האגדתי של דיסני |
| 1996 | מכון דיסני |
| 1997 | אתר מעיינות קולורדו של דיסני |
| מרץ 1997 | עולם הספורט של דיסני |
| ספטמבר 1997 | העיר של דיסני |
| 22 באפריל 1998 | **ממלכת החיות של דיסני** |
| יוני 1998 | דיסניקווסט |
| 1999 | אתר כל כוכבי הסרטים של דיסני |
| אפריל 2001 | מלון ממלכת החיות של דיסני |
| 4 בדצמבר 2003 | אתר עולם הפופ של דיסני |
| 2004 | אתר הנופש מעיינות סרטוגה של דיסני |
| 2007 | וילות ממלכת החיות של דיסני |

ראו גם
------

* אגם בואנה ויסטה
* חברת וולט דיסני
* וולט דיסני
* דיסנילנד, יורודיסני, דיסנילנד (יפן), דיסנילנד (הונג קונג)

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **דיסניוורלד** |
| ויקישיתוף תמונות ומדיה בוויקישיתוף: **דיסניוורלד** |

* 

* אתר האינטרנט הרשמי של דיסניוורלד (באנגלית)
* דיסניוורלד, ברשת החברתית פייסבוק

* דיסניוורלד, ברשת החברתית אקס (טוויטר)

* דיסניוורלד, ברשת החברתית אינסטגרם
* דיסניוורלד, באתר אנציקלופדיה בריטניקה (באנגלית)
* וולט דיסני וורלד
* ההיסטוריה של וולט דיסני וורלד
* היסטוריה מפורטת של וולט דיסני וורלד
* חדשות דיסני
* דיסניוורלד פלורידה, באתר למטייל
* איתי גל, אורלנדו, ממלכת הקסם: עולם הפנטזיה של דיסני, באתר ynet, 17 באוקטובר 2014
* ד"ר רמי דברת, ‏סדרה בת שתי כתבות על הפארקים של דיסני בפלורידה, באתר GoTravel

הערות שוליים
------------

1. ↑  "world Disney world fun facts". World Disney World Resort. נבדק ב-24 במאי 2023. `{{cite web}}`:  (עזרה)

| פארקים ואתרי נופש של חברת וולט דיסני |
| --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • *ארץ הנהר*\* |
| אתר הנופש טוקיו דיסני | דיסנילנד טוקיו • דיסניסי |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |
| אתר הנופש דיסנילנד הונג קונג | דיסנילנד הונג קונג |
| אתר הנופש דיסני שאנגחאי | דיסנילנד שאנגחאי |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |
| פארקים מתוכננים שלא הוקמו | *וסטקוט*\*\* • *אמריקה של דיסני*\*\* |
| שונות | דולר דיסני |
| הערות | \* פארקים שנסגרו  \*\* פארקים שלא הוקמו |
| פורטל דיסני |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285291105171
* BIBSYS: 90601665
* GND: 10174289-7
* ISNI: 0000 0001 0505 4022
* LCCN: n2008076945
* NSK: 000524429
* VIAF: 157332911
* WorldCat: lccn-n2008076945

 |